cyanic-selkie/wikianc huggingface dataset:
Sierra Entertainment
2004-2008
Κατά τη διάρκεια του 2005 και του 2006, η Vivendi αγόρασε πολλές εταιρείες ανάπτυξης παιχνιδιών, όπως την Massive Entertainment, την Studios High Moon, τη Radical Entertainment, την Secret Lair Studios/Studio Ch'in (με έδρα το Σιάτλ και τη Σαγκάη) και τη Swordfish Studios και τα ενσωμάτωσε στη Sierra, μαζί με άλλα τμήματα της Vivendi και εταιρείες που συνεργάζονταν με τη Vivendi, μαζί με τα πνευματικά δικαιώματα διαφόρων αξιοσημείωτων πνευματικών ιδιοκτησιών τους, όπως τα Crash Bandicoot, Spyro the Dragon, 50 Cent: Bulletproof και Scarface. Επίσης, η Vivendi μετά την αλλαγή της επωνυμίας της, έπαψε να κυκλοφορεί παιχνίδια με το δικό της όνομα και όλοι οι μεγάλοι τίτλοι κυκλοφορούσαν υπό το εμπορικό σήμα της Sierra.
Το Caesar IV κυκλοφορεί στις 26 Σεπτεμβρίου του 2006 στη Βόρεια Αμερική, σε συνεργασία με την Tilted Mill Entertainment.
Προς το τέλος του 2007, η Sierra κυκλοφορεί τίτλους όπως το παιχνίδι δράσης, με προοπτική πρώτου προσώπου, TimeShift (αρχικά θα κυκλοφορούσε από την Atari, αλλά το παιχνίδι είχε καθυστερήσει αρκετές φορές κατά τη διάρκεια της ανάπτυξής του) και το παιχνίδι τακτικής σε πραγματικό χρόνο, World in Conflict. Το 2008, η μητρική εταιρεία Vivendi Games συγχωνεύθηκε με την εταιρεία εκδόσεων βιντεοπαιχνιδιών Activision, δημιουργώντας την εταιρεία Activision-Blizzard, Inc. Τα παιχνίδια της Vivendi απορροφήθηκαν από την Activision μετά τη συγχώνευση και η ιδιοκτησία της Sierra και όλων των ακινήτων της, μεταφέρθηκαν στην Activision. Αργότερα το ίδιο έτος, η Sierra έκλεισε για πιθανή μελλοντική πώληση. Έχοντας προωθήσει τη συγχώνευση, η διοίκηση της Activision ήταν πεπεισμένη ότι η Sierra θα έπαυε τη λειτουργία της μετά τη συνένωση.
Το 2008, η μητρική εταιρεία Vivendi Games συγχωνεύθηκε με την εταιρεία εκδόσεων βιντεοπαιχνιδιών Activision, δημιουργώντας την εταιρεία Activision-Blizzard, Inc. Τα παιχνίδια της Vivendi απορροφήθηκαν από την Activision μετά τη συγχώνευση και η ιδιοκτησία της Sierra και όλων των ακινήτων της, μεταφέρθηκαν στην Activision. Αργότερα το ίδιο έτος, η Sierra έκλεισε για πιθανή μελλοντική πώληση. Έχοντας προωθήσει τη συγχώνευση, η διοίκηση της Activision ήταν πεπεισμένη ότι η Sierra θα έπαυε τη λειτουργία της μετά τη συνένωση.
Στις 29 Ιουλίου του 2008, η Activision ακύρωσε αρκετούς προγραμματισμένους τίτλους της Sierra που έπρεπε να κυκλοφορήσουν, οι οποίοι δεν ικανοποιούσαν την στρατηγική της εταιρείας. Τίτλοι όπως τα Crash: Mind Over Mutant, The legend of Spyro: Dawn of the Dragon και Prototype, διατηρήθηκαν από την Activision. Πολλοί από τους πρώην τίτλους της Vivendi/Sierra που είχαν κυκλοφορήσει, πωλήθηκαν σε άλλους εκδότες. Τα Ghostbusters: The Video Game και The Chronicles of Riddick: Assault on Dark Athena, πωλήθηκαν στην Atari, Inc., το Brütal Legend πωλήθηκε στην Electronic Arts, το WET πωλήθηκε στην Bethesda Softworks, το 50 Cent: Blood on the Sand πωλήθηκε στην THQ και το World in Conflict: Soviet Assault πωλήθηκε στην Ubisoft, η οποία απέκτησε επίσης την Massive Entertainment. Η εταιρεία Swordfish Studios πωλήθηκε στην Codemasters. Οι διαδικτυακές υπηρεσίες πολλών παιχνιδιών που είχαν κυκλοφορήσει από τη Sierra έκλεισαν τον Οκτώβριο, ενώ όλο το τμήμα οδηγήθηκε σε αδρανοποίηση την ίδια χρονιά.
Αναβίωση της επωνυμίας
Στις 7 Αυγούστου του 2014, ανανεώθηκε ο ιστότοπος της Sierra (προηγουμένως ανακατεύθυνε τους επισκέπτες στον ιστότοπο της Activision) παρουσιάζοντας ένα νέο λογότυπο, με τίτλο: "Περισσότερα θα αποκαλυφθούν στο Gamescom 2014". Η ανανεωμένη Sierra Entertainment θα επανεκδώσει μερικά από τα παλαιότερα παιχνίδια της και θα συνεργαστεί με ανεξάρτητα στούντιο για τη δημιουργία νέων παιχνιδιών. Η Sierra θα επικεντρωθεί στη δημοσίευση παιχνιδιών με δυνατότητα λήψης μέσω του PlayStation Network, του Steam για PC και του Xbox Live. "Είμαστε πολύ περήφανοι για όλα αυτά που δημιουργήσαμε πριν από χρόνια με την Sierra On-Line και τα σημερινά νέα για την επαναλειτουργία της ως αποκλειστικά ανεξάρτητη, είναι πραγματικά ενθαρρυντικά", δήλωσε ο ιδρυτής της Ken Williams, με επίσημη δήλωσή του. "Ανυπομονούμε να δούμε το ανεξάρτητο πνεύμα της Sierra να ζει ξανά". Την ίδια ημέρα ανακοινώθηκαν οι κυκλοφορίες των King's Quest και Geometry Wars 3: Dimensions. Ήταν τα πρώτα δύο παιχνίδια που κυκλοφόρησαν υπό το αναβιωμένο εμπορικό σήμα της Sierra.
Στις 5 Δεκεμβρίου 2014, οι Ken και Roberta Williams έλαβαν το βραβείο "Industry Icon" κατά τη διάρκεια της απονομής βραβείων The Game Awards του 2014, ενώ προλόγισαν το πρώτο μέρος της επανεκκίνησης της σειράς King's Quest.
Πηγές (στα αγγλικά)
__ΜΕΠΠ__
Κατηγορία:Activision Blizzard Κατηγορία:Εκδότες βιντεοπαιχνιδιών Κατηγορία:Εταιρείες ανάπτυξης βιντεοπαιχνιδιών Κατηγορία:Εταιρείες βιντεοπαιχνιδιών των Ηνωμένων Πολιτειών‎
Πράξανδρος
Στη μυθολογία ο Πράξανδρος ήταν ιδρυτής της πόλης Κερύνειας στην Κύπρο και βασιλιάς της.
Αναφορές
Κατηγορία:Αρχαίοι Αχαιοί Κατηγορία:Μυθικοί βασιλείς της Κύπρου
Άννα Ισαβέλλα Γκοντζάγκα
Η Άννα-Ισαβέλλα, ιταλ. Anna-Isabella Gonzaga (12 Φεβρουαρίου 1655 - 11 Αυγούστου 1703) από τον Οίκο των Γκοντζάγκα ήταν κόρη του δούκα της Γκουαστάλα και με τον γάμο της έγινε δούκισσα της Μάντοβας & του Μομφερράτου.
Βιογραφία
Ήταν η πρώτη (επιζήσασα) κόρη του Φερδινάνδου Γ΄ δούκα της Γκουαστάλα και της Μαργαρίτας των Έστε, κόρης του Αλφόνσου Γ΄ δούκα της Μόντενα.
Οικογένεια
Παντρεύτηκε το 1671 τον Φερδινάνδο-Κάρολο Γκοντζάγκα δούκα της Μάντοβας & του Μομφερράτου. Δεν απέκτησαν απογόνους.
Παραπομπές
Κατηγορία:Οίκος των Γκοντζάγκα Κατηγορία:Δούκισσες της Μάντοβα Κατηγορία:Δούκισσες του Μομφερράτου
Χατζή Χαλίλ Εφέντης
Ο Χατζή Χαλίλ Εφέντης (τουρκικά:Haci Halil Efendi) ήταν Οθωμανός αξιωματούχος και ένα απο τα πρώτα θύματα της επανάστασης του 1821.
Ο Χατζή Χαλίλ ήταν Σεϊχουλισλάμης, δηλαδή ο ανώτατος θρησκευτικός αρχηγός των Οθωμανών. Με την έκρηξη της επανάστασης στην Βλαχία και την αποκάλυψη των σχεδίων της Φιλικής Εταιρείας ο Σουλτάνος ζητάει απο τον Χατζή Χαλίλ να εκδώσει διαταγή (φετφά) με την οποία να επιτραπούν σφαγές κατά των Ελλήνων της Κωνσταντινούπολης. Ο Χατζή Χαλίλ αρνήθηκε ζητώντας μια μικρή παράταση (χρόνο μέχρι να έρθει σε συνεννόηση με τον Πατριάρχη Γρηγόριο Ε΄).
Ο Πατριάρχης είχε διαχωρίσει τη θέση του, καθώς είχε αφορίσει επισήμως την επανάσταση. Έτσι, αφού διαβεβαίωσε τον Σεϊχουλισλάμη ότι ο ίδιος και το Γένος ήταν αμέτοχο στην εξέγερση του Υψηλάντη, τον ικέτεψε να τον προστατέψει.
Ύστερα από διαβουλεύσεις, ο Χατζή Χαλίλ ζήτησε από τον Σουλτάνο διαχωρισμό μεταξύ αθώων και ενόχων, όπως επίτασσε το Κοράνι, και αρνήθηκε να εκδώσει τη φετφά. Ο Σουλτάνος όμως οργισμένος καθαίρεσε τον Χατζή Χαλίλ από την θέση του και τον εξόρισε στη Λήμνο.
Πριν αναχωρήσει όμως γι' αυτήν βασανίστηκε και υπέκυψε στα τραύματά του, αφήνοντας έτσι την τελευταία του πνοή στην Κωνσταντινούπολη.
Ο Χατζή Χαλίλ Εφέντης αποτελεί μια από τις ευγενέστερες μορφές της επανάστασης του 1821.
Ο ιστορικός Δημήτριος Καμπούρογλου είχε προτείνει να δοθεί το όνομα του σε δρόμο της Αθήνας.
Πηγές
Κατηγορία:Αξιωματούχοι της Οθωμανικής Αυτοκρατορίας Κατηγορία:Οθωμανοί στρατιωτικοί της Ελληνικής Επανάστασης του 1821
Νίκος Βέργος
Ο Νίκος Βέργος (Κιλκίς, 13 Ιανουαρίου 1996) είναι Έλληνας ποδοσφαιριστής, ο οποίος αγωνίζεται ως επιθετικός για τη Βόλφσμπεργκερ ενώ παλαιότερα έπαιζε στον Παναιτωλικό
Πρώτα χρόνια
Πιο μικρός έπαιζε χάντμπολ στην ομάδα της πόλης του (Πόντιοι Κιλκίς), ξεχώριζε από τα παιδιά της ηλικίας του, όμως πολύ γρήγορα τον κέρδισε το ποδόσφαιρο. Αποκτήθηκε από τον Αλέξανδρο Κιλκίς, αλλά στα 14
του χρόνια τον εντόπισαν οι σκάουτερ του Ολυμπιακού και τον πήγαν στου Ρέντη.
Νωρίτερα, ταξίδεψε δύο φορές στη Βαρκελώνη για λογαριασμό της Μπαρτσελόνα. Την πρώτη για ιατρικές εξετάσεις και προπονήσεις. Τη δεύτερη δοκιμάστηκε για μία εβδομάδα. Θα ακολουθούσε το τελικό τεστ, αλλά ο Ολυμπιακός  μπήκε σφήνα και τον απέκτησε εκπληρώνοντας τα κριτήρια τέτοιων ηλικιακών μεταγραφών της FIFA (αναλαμβάνοντας, δηλαδή, μεταξύ άλλων, και τα έξοδα διαβίωσης της οικογένειάς του). Μάλιστα, ένα χρόνο αργότερα, στα 15 του, υπέγραψε επαγγελματικό συμβόλαιο με τους «ερυθρόλευκους».
Ολυμπιακός
Με εντυπωσιακή παρουσία στην Κ17 (πρώτος σκόρερ της ομάδας δύο σερί σεζόν) και από το 2013 στην Κ20 του Ολυμπιακού, ο διεθνής με την ομάδα Νέων, Νίκος Βέργος έκανε το ντεμπούτο του στην πρώτη ομάδα του Ολυμπιακού τον Σεπτέμβριο του 2013 στον αγώνα Κυπέλλου κόντρα στον Φωκικό. Πέρασε στο παιχνίδι στο 38ο λεπτό στη θέση του Κάμπελ που αισθάνθηκε κάποιες στομαχικές διαταραχές. Στις 19 Μαρτίου του 2014 έπαιξε ως αλλαγή στο εκτός έδρας ματς με την Μάντσεστερ Γιουνάιτεντ για την φάση των 16 του Champions League όπου ο Ολυμπιακός ηττήθηκε με 3-0.
Έλτσε (δανεισμός)
Στις 20 Αυγούστου του 2015 ο Βέργος παραχωρήθηκε ως δανεικός στην ισπανική Έλτσε που αγωνιζόταν στην Σεγούντα Ντιβισιόν. Με την ισπανική ομάδα κατέγραψε 2 γκολ σε 12 συμμετοχές.
Ρεάλ Μαδρίτης Καστίγια (δανεισμός)
Στις 24 Αυγούστου του 2016 δόθηκε ως δανεικός στη δεύτερη ομάδα της Ρεάλ Μαδρίτης που αγωνιζόταν στην Σεγούντα Ντιβισιόν Β. Με την φανέλα της Ρεάλ Μαδρίτης Καστίγια είχε απολογισμό 5 γκολ σε 25 συμμετοχές.Στις 30 Μαΐου του 2017 ο Βέργος αποχώρησε από την ομάδα αφού η οψιόν αγοράς του από τους Ισπανούς δεν ενεργοποιήθηκε.
Βάσας (δανεισμός)
Στις 29 Αυγούστου του 2017 η ουγγρική Βάσας ανακοίνωσε την απόκτηση του Έλληνα επιθετικού με την μορφή δανεισμού για έναν χρόνο.
Επιστροφή στον Ολυμπιακό
Τον Ιανουάριο του 2018 επέστρεψε στον Ολυμπιακό. Κατά τη διάρκεια της σύντομης επιστροφής του στο λιμάνι πραγματοποίησε 2 εμφανίσεις, αγωνιζόμενος μόλις 40 λεπτά και χωρίς να σημειώσει κάποιο τέρμα.
Παναθηναϊκός
Στις 22 Αυγούστου του 2018 και αφότου έμεινε ελεύθερος από τον Ολυμπιακό, υπέγραψε συμβόλαιο συνεργασίας τριετούς διάρκειας με τον Παναθηναϊκό.
Στις 19 Δεκεμβρίου του 2018 σκόραρε το νικητήριο τέρμα για τους πράσινους στην εκτός έδρας αναμέτρηση με τον Κισσαμικό για το Κύπελλο Ελλάδας που έληξε 1-2, βρίσκοντας τον δρόμο προς τα δίχτυα μετά από 14 μήνες. Αυτό ήταν το πρώτο του γκολ με την φανέλα του Παναθηναϊκού.
Έρκουλες (δανεισμός)
Στις 13 Ιανουαρίου 2020, ανακοινώθηκε ο δανεισμός του για 6 μήνες στην ισπανική Έρκουλες της Σεγούντα Ντιβισιόν Β.
Παναιτωλικός
Στις 4 Αυγούστου 2020, η Π.Α.Ε. Παναιτωλικός ανακοίνωσε την απόκτηση του Νίκου Βέργου από τον Παναθηναϊκό. Ο ποδοσφαιριστής υπέγραψε συμβόλαιο συνεργασίας με τον Παναιτωλικό έως το καλοκαίρι του 2022.
Διεθνής σταδιοδρομία
Ο Νίκος Βέργος έχει αγωνιστεί σε όλες τις μικρές ομάδες της εθνικής Ελλάδος.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ20 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Έλτσε ΚΦ Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Ρεάλ Μαδρίτης Καστίγια Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές Σεγούντα Ντιβιζιόν Β Κατηγορία:Ποδοσφαιριστές Βάσας ΣΚ Κατηγορία:Ποδοσφαιριστές Α΄ Κατηγορίας Ουγγαρίας Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Έρκουλες Αλικάντε Κατηγορία:Ποδοσφαιριστές Παναιτωλικού Κατηγορία:Ποδοσφαιριστές Βόλφσμπεργκερ ΑΚ Κατηγορία:Ποδοσφαιριστές Μπουντεσλίγκα Αυστρίας
5x5
Η ένδειξη 5x5 μπορεί να αναφέρεται στα παρακάτω θέματα:
Μιχαήλ Δεκλερής
Ο Μιχαήλ Δεκλερής είναι διαπρεπής νομικός.
Σπούδασε νομικά και διετέλεσε Πρόεδρος του Συμβουλίου της Επικρατείας (1990 - 1999) καθώς και μέλος του Συνταγματικού Δικαστηρίου του 1973.
Σπούδασε νομικά και κοινωνικές επιστήμες στα Πανεπιστήμια Αθηνών, Λονδίνου και Yale των Η.Π.Α. Υπότροφος και διδάκτωρ της Νομικής Σχολής του Yale.
Μέλος του Συμβουλίου της Επικρατείας από το 1958 έως το 1999, Αντιπρόεδρος και Πρόεδρος του Ε΄ Τμήματος κατά την δεκαετία 1990-1999, το Δικαστήριο αυτό διεμόρφωσε την πρωτοποριακή και πλούσια νομολογία του για την Προστασία του Περιβάλλοντος και την Βιώσιμη Ανάπτυξη. Ασχολήθηκε επί πολλά χρόνια με την επιστήμη των συστημάτων μεγάλης κλίμακος και δίδαξε σε Ανώτατα Εκπαιδευτικά Ιδρύματα της ημεδαπής και αλλοδαπής. Ίδρυσε την Ελληνική Ομάδα Συστημάτων και την Ευρωπαϊκή Ένωση Συστημάτων με έδρα το Παρίσι. Είναι καθηγητής της Δημόσιας Πολιτικής στην Εθνική Σχολή Δημόσιας Διοικήσεως. Δίδαξε επίσης με περιβαλλοντικά συστήματα στην Πολυτεχνική Σχολή του Δημοκριτείου Πανεπιστημίου Θράκης, όπου και ανακηρύχθηκε επίτιμος διδάκτωρ για την προσφορά του στην Συστηματική και Περιβαλλοντική Επιστήμη.
Τιμήθηκε με βραβεία και διακρίσεις για το εθνικό έργο του στην προστασία του περιβάλλοντος, μεταξύ των οποίων και το Χρυσό Μετάλλιο του Πανεπιστημίου Κρήτης.
Ίδρυσε (1999) το Επιμελητήριο Περιβάλλοντος και Βιωσιμότητος του οποίου είναι Πρόεδρος.
Εξετέλεσε σημαντικές κρατικές αποστολές ως εμπειρογνώμων στο Κυπριακό, στην Διεθνή Διάσκεψη του Ρίο για το Περιβάλλον στην Ευρωπαϊκή Ένωση (Προστασία Προσωπικών Δεδομένων, Σύμβαση Schengen).
Κέντρο Διάδοσης Επιστημών και Μουσείο Τεχνολογίας ΝΟΗΣΙΣ
Το Κέντρο Διάδοσης Επιστημών και Μουσείο Τεχνολογίας ΝΟΗΣΙΣ (NOESIS, ΚΔΕΜΤ) είναι το σημαντικότερο τεχνολογικό μουσείο στην Ελλάδα και βρίσκεται στην περιοχή της Θέρμης στα περίχωρα της Θεσσαλονίκης. Εκτός από τεχνολογικά εκθέματα στους χώρους του στεγάζει διαφόρων ειδών εγκαταστάσεις, όπως πλανητάριο, αμφιθέατρο, αίθουσα προσομοιώσεων, και κινηματογράφο ευρείας οθόνης για την προβολή εκπαιδευτικών προγραμμάτων ο οποίος διαθέτει τη μεγαλύτερη οθόνη στην Ελλάδα.
Μιχαήλ Δεκλερής
Ασχολήθηκε ειδικά με τη συνταγματική πτυχή του Κυπριακού και συνέπραξε στις ενισχυμένες ενδοκυπριακές συνομιλίες των ετών 1972-1974, σαν ειδικός εμπειρογνώμονας (συνταγματολόγος). Συμμετέσχε, επίσης, στη Διεθνή Διάσκεψη της Γενεύης για το Κυπριακό (1974).
Έγραψε βιβλία και άρθρα, μεταξύ των οποίων: The Process of Reaction to Crisis Situations, Εξέλιξη και Εξαναγκασμός στο Σύγχρονο Κράτος, Συστηματική Θεωρία, Διοίκηση Συστημάτων, Handbook of Systems Science, Towards Expert Government, Δίκαιο Βιωσίμου Αναπτύξεως κ.ά.
Κέντρο Διάδοσης Επιστημών και Μουσείο Τεχνολογίας ΝΟΗΣΙΣ
Ιστορία
Ιδρύθηκε τον Νοέμβριο του 1978 υπό τη μορφή σωματείου και την ονομασία Τεχνικό Μουσείο Θεσσαλονίκης, με κύριο πρωτεργάτη τον Μάνο Ιατρίδη ο οποίος ήταν διευθυντικό στέλεχος της ΔΕΗ στη Θεσσαλονίκη και ο δημιουργός του τηλεοπτικού σταθμού της ΔΕΗ στη Διεθνή Έκθεση Θεσσαλονίκης το 1960 ως ο πρώτος τηλεοπτικός σταθμός στην Ελλάδα. Το τεχνολογικό μουσείο αρχικά στεγάστηκε σε χώρο 500 τ.μ. στην περιοχή του εργοστασίου του Φιξ στη δυτική Θεσσαλονίκη, ο οποίος ήταν δωρεά του Παρασκευά Τσουκαλά, ενός από τα υπόλοιπα ιδρυτικά μέλη. Κατόπιν μετακινήθηκε στα ανατολικά της πόλης σε νέο μεγαλύτερο χώρο 1.500 τ.μ. στη Σίνδο ο οποίος της διατέθηκε από την Ελληνική Τράπεζα Βιομηχανική Αναπτύξεως (ΕΤΒΑ), και από το 2001 δημιουργήθηκε νέος φορέας ως ίδρυμα ΚΔΕΜΤ ΝΟΗΣΙΣ και στεγάστηκε στην περιοχή της Θέρμης σε κτηριακό συγκρότημα διαστάσεων 14.000 τ.μ. εντός οικοπέδου που παραχωρήθηκε από τον δήμο Θέρμης. Ο Μάνος Ιατρίδης διατέλεσε διευθυντής του ιδρύματος έως το 2017, έτος θανάτου του.
Το αρχικό σωματείο του Τεχνικού Μουσείου Θεσσαλονίκης συνέχισε τη λειτουργία του και μεταξελίχθηκε στο Ελληνικό Μουσείο Τεχνολογίας - Πρώην Τεχνικό Μουσείο Θεσσαλονικης, ως επιμορφωτικός φορέας διακριτός από το ίδρυμα ΚΔΕΜΤ ΝΟΗΣΙΣ, στο οποίο μεταβίβασε όλες τις δικαιοδοσίες και υλικό του το 2002. Έκτοτε παρέχει υποστηρικτικό έργο καθώς και συναφείς εκδηλώσεις και εκδόσεις μελετών.
Μιχαήλ Δεκλερής
Βιβλιογραφία
The Law of Sustainable Development
Κέντρο Διάδοσης Επιστημών και Μουσείο Τεχνολογίας ΝΟΗΣΙΣ
Ιστορία
Άλλες ονομασίες με τις οποίες έγινε γνωστό κατά καιρούς είναι ως Τεχνολογικό Μουσείο Θεσσαλονίκης ή Πλανητάριο από το χαρακτηριστικό σφαιρικό κτήριο του στις εγκαταστάσεις της Θέρμης. Πρόκειται για διαφορετικό οργανισμό από το Τεχνολογικό Πάρκο Θεσσαλονίκης το οποίο εξαγγέλθηκε τον Μάιο του 2020 με έτος έναρξης λειτουργίας του το 2023 στην περιοχή της Περαίας.
Μιχαήλ Δεκλερής
Βιβλιογραφία
Περιβάλλον και κοινωνία Μύθοι και πραγματικότηττα
Κέντρο Διάδοσης Επιστημών και Μουσείο Τεχνολογίας ΝΟΗΣΙΣ
Περιγραφή
Η αρχιτεκτονική του παραπέμπει στη σφήνα του Αρχιμήδη, όπου το επιμήκες σώμα του κυρίου κτηρίου είναι ο μοχλός που ανασηκώνει τη σφαίρα της Γης η οποία συμβολίζεται από το σφαιρικό κτήριο του πλανηταρίου. Το μακρόστενο κτήριο αποτελεί τον ενιαίο χώρο του μουσείου ο οποίος χρησιμοποιείται ως χώρος υποδοχής και συνδέεται με όλα τα υπόλοιπα κτήρια του συγκροτήματος.
Στο τέλος του κυρίου κτηρίου βρίσκεται το μουσείο τεχνολογίας εντός του οποίου φιλοξενούνται διάφορες μόνιμες και περιοδικές εκθέσεις, όπως η αίθουσα του εκθετηρίου μεταφορών με πλήθος αυτοκινήτων παλαιών τύπων, η έκθεση της αρχαίας ελληνικής τεχνολογίας με μεγάλο αριθμό τεχνολογικών συσκευών της κλασικής και ελληνιστικής περιόδου (σύγχρονες ανακατασκευές), έκθεση παλαιών φωτογραφικών μηχανών, κ.α.. Εκατέρωθεν του κυρίου κτηρίου βρίσκονται:
Μιχαήλ Δεκλερής
Βιβλιογραφία
Εισαγωγή στη βιώσιμη πολιτεία Οδηγός για την πολιτική του 21ου αιώνος
Κέντρο Διάδοσης Επιστημών και Μουσείο Τεχνολογίας ΝΟΗΣΙΣ
Περιγραφή
Οι υπόλοιπες εγκαταστάσεις του αποτελούνται από χώρους εξυπηρέτησης κοινού, όπως κέντρο πληροφοριών, βιβλιοθήκη, εστιατόριο, και πωλητήρια, και από τις διοικητικές εγκαταστάσεις των τεχνικών εργαστηρίων και των γραφείων διοικήσεως.
Εξωτερικοί σύνδεσμοι
Κατηγορία:Μουσεία στη Θεσσαλονίκη
Μιχαήλ Δεκλερής
Βιβλιογραφία
Κυπριακό 1972-1974 Η τελευταία ευκαιρία
Το δίκαιο της βιωσίμου αναπτύξεως Γενικές αρχές
Κατεπανίκιον Στεφανινών
Το Κατεπανίκιον Στεφανινών ήταν διοικητική διαίρεση της Βυζαντινής Αυτοκρατορίας. Τα κατεπανίκια των τελευταίων αιώνων της αυτοκρατορίας ήταν μικρές συνοριακές διαιρέσεις, σε αντίθεση με τα μεγάλα σε έκταση αντίστοιχα του 10ου και 11ου αιώνα, που περιελάμβαναν μία πόλη ή κάστρο και τις γύρω περιοχές.
Το κατεπανίκιο βρισκόταν στην σημερινή Μακεδονία, και την περιοχή της λίμνης Βόλβης.
Παραπομπές
Κατηγορία:Κατεπανάτα της Βυζαντινής αυτοκρατορίας
Καμισλόφ
Το Καμισλόβ (ρωσ. Камышлов) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 28.600 κατοίκους. Βρίσκεται στα πόταμα Πησμά και Καμησλόβκα.
Εξωτερικοί σύνδεσμοι
Κατηγορία:Πόλεις του Όμπλαστ του Σβερντλόφσκ
Ολλανδικό δημοψήφισμα (2018)
Η πλειονότητα των ψηφοφόρων (49,44%) ψήφισαν κατά του νόμου, με αποτέλεσμα την απόρριψη. Η προσέλευση των ψηφοφόρων ήταν σε ποσοστό 51,5%, πάνω από το όριο του 30% για την επικύρωση του αποτελέσματος. Αν και το ίδιο το δημοψήφισμα ήταν μη δεσμευτική, ο πρωθυπουργός Μαρκ Ρούτεark είχε υποσχεθεί να ληφθεί υπόψη η αρνητική ψήφος πριν το δημοψήφισμα.
Αποτελέσματα
δεξιά|μικρογραφία|282x282εσ|Αποτελέσματα ανά επαρχία
Παραπομπές
Ολλανδι 2018
Πολυδεύκης Ι (κότερο)
Πολυδεύκης Ι (Κότερο)
Το 1837 ναυπηγήθηκε στον Ναύσταθμο Πόρου. Ιδίου τύπου με το Κάστωρ. Εκτοπίσματος 7 τόνων. Ναυάγησε στις 14 Οκτωβρίου 1852 (την ίδια μέρα ναυάγησε και η κορβέτα ‘ΑΜΑΛΙΑ’) κοντά στη Μονεμβασιά. Ανελκύθηκε όμως με μέσα του Ν. Πόρου και συνέχισε τα ταξίδια του. Τον Φεβρουάριο του 1860 διατάχθηκε η διάλυση του λόγω παλαιότητας. Χρησιμοποιήθηκε για την ταχυπλοϊκή υπηρεσία μεταξύ Ναυστάθμου Πόρου και Πειραιά και για την καταδίωξη των λαθρεμπόρων. Αντικαταστάθηκε από ομώνυμο Κέρκουρο.
Κατηγορία:Ελληνικά Κότερα
Δίας (πλανήτης)
Ο Δίας είναι ο μεγαλύτερος πλανήτης του Ηλιακού συστήματος σε διαστάσεις και μάζα. Είναι ο πέμπτος κατά σειρά πλανήτης ξεκινώντας από τον Ήλιο. Στην αστρονομία έχει το σύμβολο20px. Είναι ένας γίγαντας αερίων με μάζα λίγο μικρότερη από το ένα χιλιοστό της ηλιακής, αλλά δυόμισι φορές μεγαλύτερη του αθροίσματος της μάζας των υπόλοιπων πλανητών του ηλιακού συστήματος. Ο Δίας, μαζί με τον Κρόνο, τον Ουρανό και τον Ποσειδώνα, αναφέρονται ως αέριοι γίγαντες.
Ο Δίας αποτελείται κυρίως από υδρογόνο, με το ένα τέταρτο της μάζας να είναι ήλιο. Μπορεί επίσης να έχει βραχώδη πυρήνα που αποτελείται από βαρύτερα στοιχεία. Λόγω της ταχείας περιστροφής του, το σχήμα του Δία είναι αυτό ενός πεπλατυσμένου σφαιροειδούς (έχει μια μικρή, αλλά σημαντική διόγκωση γύρω από τον ισημερινό). Η εξωτερική ατμόσφαιρα είναι εμφανώς χωρισμένη σε διάφορες ζώνες σε διάφορα γεωγραφικά πλάτη, με αποτέλεσμα αναταραχή και καταιγίδες κατά μήκος των ορίων αλληλεπίδρασής τους. Ένα σημαντικό αποτέλεσμα είναι η Μεγάλη Ερυθρά Κηλίδα, μια τεράστια καταιγίδα που είναι γνωστό ότι υπήρχε τουλάχιστον από τον 17ο αιώνα, οπότε και παρατηρήθηκε για πρώτη φορά με τηλεσκόπιο. Γύρω από τον πλανήτη ένα αχνό πλανητικό σύστημα δακτυλίων και μια ισχυρή μαγνητόσφαιρα. Περιβάλλεται επίσης από τουλάχιστον 80 δορυφόρους, συμπεριλαμβανομένων των τεσσάρων μεγάλων φεγγαριών του Γαλιλαίου, όπως ονομάζονται τα φεγγάρια που ανακαλύφθηκαν από τον Γαλιλαίο το 1610. Ο Γανυμήδης, ο μεγαλύτερος από αυτά τα φεγγάρια, έχει διάμετρο μεγαλύτερη από εκείνη του πλανήτη Ερμή.
Δομή
thumb|left|150px|Σύγκριση Γης και Δία
Ο Δίας είναι ένας γίγαντας αερίων. Είναι ο μεγαλύτερος πλανήτης του ηλιακού συστήματος. Είναι τόσο μεγάλος που θα μπορούσε να περιλάβει στο εσωτερικό του όλους τους άλλους πλανήτες του Ηλιακού συστήματος. Η μάζα του είναι 318 φορές μεγαλύτερη από τη μάζα της Γης, και 2,5 φορές μεγαλύτερη του συνόλου των πλανητών και δορυφόρων. Ο όγκος του είναι 1.321 φορές μεγαλύτερος από τον όγκο της Γης. Παρά ταύτα η πυκνότητά του είναι μόλις 1,33 έναντι της πυκνότητας της Γης που είναι 5,52 και κοντινή στην πυκνότητα του Ήλιου(1,4), λαμβάνοντας ως μονάδα την πυκνότητα του ύδατος. Η μέση διάμετρός του είναι 142.000 χλμ. Η ένταση του πεδίου βαρύτητας υπολογίζεται 2,5 φορές μεγαλύτερη της έντασης της Γης. Δέχεται δε από τον Ήλιο ποσότητα φωτός και θερμότητα ίση προς το 1/25 εκείνης που φθάνει στη Γη.
Σύνθεση
Η ανώτερη ατμόσφαιρα του Δία αποτελείται από περίπου 88-92% υδρογόνο και το ήλιο αποτελεί 8-12% κατ 'όγκο τοις εκατό ή κλάσμα των μορίων του αερίου. Δεδομένου ότι ένα άτομο ηλίου έχει περίπου τέσσερις φορές μεγαλύτερη μάζα απ'ότι ένα άτομο υδρογόνου, η σύσταση αλλάζει όταν περιγράφεται ως αναλογία της μάζας που συνεισφέρουν τα διαφορετικά άτομα. Έτσι, η ατμόσφαιρα αποτελείται περίπου από 75% υδρογόνο και 24% ήλιο κατά μάζα, με το υπόλοιπο ένα τοις εκατό της μάζας να αποτελείται από άλλα στοιχεία. Το εσωτερικό περιέχει υλικά πυκνότερα έτσι ώστε η κατανομή να είναι περίπου 71% υδρογόνο, 24% ήλιο, και 5% άλλα στοιχεία κατά μάζα. Η ατμόσφαιρα περιέχει ίχνη μεθανίου, υδρατμών, αμμωνία, και ενώσεις με βάση το πυρίτιο. Υπάρχουν επίσης ίχνη από άνθρακα, αιθάνιο, υδρόθειο, νέον, οξυγόνο, φωσφίνη και θείο. Το εξωτερικό στρώμα της ατμόσφαιρας περιέχει κατεψυγμένους κρυστάλλους αμμωνίας. Με υπέρυθρες και υπεριώδεις μετρήσεις, ίχνη βενζολίου και άλλων υδρογονανθράκων έχουν επίσης βρεθεί.
Οι ατμοσφαιρικές αναλογίες υδρογόνου και ήλιου είναι πολύ κοντά στη θεωρητική σύνθεση του αρχέγονου ηλιακού νεφελώματος. Ωστόσο, το νέον στην ανώτερη ατμόσφαιρα αποτελεί μόνο τα 20 μέρη ανά εκατομμύριο κατά μάζα, η οποία είναι δέκα φορές μικρότερη από την αφθονία αυτού του στοιχείου στον Ήλιο. Το ήλιο είναι επίσης εξαντλημένο, αν και είναι μόνο το 80% περίπου της σύνθεσης ηλίου του Ήλιου. Αυτή η εξάντληση μπορεί να είναι αποτέλεσμα της καθίζησης των στοιχείων αυτών στο εσωτερικό του πλανήτη. Η αφθονία των βαρύτερων αδρανών αερίων στην ατμόσφαιρα του Δία είναι περίπου δύο έως τρεις φορές μεγαλύτερη από του Ήλιου.
Με βάση τη φασματοσκοπία, ο Κρόνος θεωρείται ότι έχει παρόμοια σύνθεση με τον Δία, αλλά οι άλλοι γίγαντες αερίου, ο Ουρανός και ο Ποσειδώνας έχουν σχετικά πολύ λιγότερο υδρογόνο και ήλιο. Ωστόσο, λόγω της έλλειψης εισόδου διαστημοπλοίων στην ατμόσφαιρα, ώστε να έχουμε μετρήσεις υψηλής ποιότητας, πιθανότατα τα βαρύτερα στοιχεία δεν είναι σε αφθονία στους εξωτερικούς πλανήτες πέρα από τον Δία.
Μάζα
right|thumb|220px|Η κόκκινη κηλίδα του Δία
Ο Δίας έχει μάζα 2,5 φορές όσο η μάζα όλων των άλλων πλανητών του ηλιακού συστήματος μαζί - ως μέγεθος μάζας είναι τόσο μεγάλο, ώστε το βαρύκεντρο του συστήματος Δία - Ήλιου βρίσκεται επάνω από την επιφάνεια του Ήλιου σε απόσταση 1,068 ηλιακές ακτίνες από το κέντρο του Ήλιου. Αν και αυτός ο πλανήτης κάνει τη Γη να μοιάζει με νάνο, με διάμετρο 11 φορές μεγαλύτερη, είναι πολύ λιγότερο πυκνός. Ο όγκος του Δία είναι ίσος με 1.321 το γήινο, αλλά ο πλανήτης είναι μόνο 318 φορές βαρύτερος από τη Γη. Ο Δίας έχει ακτίνα ίση με 0,10 φορές την ακτίνα του Ήλιου, και έχει μάζα 0.001 φορές τη μάζα του ήλιου, κάνοντας τους να έχουν περίπου ίση πυκνότητα. Η "μάζα του Δία» (MJ ή MJup) χρησιμοποιείται συχνά ως μονάδα για την περιγραφή μάζας των άλλων αντικειμένων, ιδιαίτερα για εξωηλιακούς πλανήτες και καφέ νάνους. Έτσι, για παράδειγμα, η μάζα του εξωηλιακού πλανήτη HD 209458 b είναι 0,69 MJ, ενώ ο COROT-7b έχει μάζα 0,015 MJ.
Εσωτερική δομή
Ο Δίας θεωρείται ότι αποτελείται από ένα πυκνό πυρήνα με ένα μείγμα στοιχείων, ένα στρώμα υγρού μεταλλικού υδρογόνου με λίγο ήλιο που τον περιβάλλει, και ένα εξωτερικό στρώμα κυρίως από μοριακό υδρογόνο. Πέραν αυτής της βασικής διάρθρωσης, υπάρχει ακόμα μεγάλη αβεβαιότητα. Ο πυρήνας συχνά περιγράφεται ως βραχώδης, αλλά κάθε λεπτομέρεια στη σύνθεση του είναι άγνωστη, όπως και οι ιδιότητες των υλικών σε θερμοκρασίες και πιέσεις σε τέτοια βάθη. Το 1997, είχε προταθεί από βαρυτικές μετρήσεις, ότι ο πυρήνας του Δία έχει 12 έως 45 φορές τη μάζα της Γης, ή περίπου το 3% -15% της συνολικής Μάζας του Δία. Η παρουσία του πυρήνα κατά τη διάρκεια τουλάχιστον ενός μέρους της ιστορίας του Δία προτείνεται από τα μοντέλα του πλανητικού σχηματισμού που αφορούν την αρχική σύσταση ενός βραχώδους ή παγωμένου πυρήνα που είναι αρκετά ογκώδης για να συλλέξει μέρος του όγκου από υδρογόνο και ήλιο από το πρωτοηλιακό νεφέλωμα. Αν υποθέσουμε ότι υπήρχε, μπορεί να έχει συρρικνωθεί καθώς ρεύματα μεταφοράς θερμού υγρού μεταλλικού υδρογόνου αναμίχθηκαν με το λιωμένο πυρήνα και μετέφεραν το περιεχόμενό του σε υψηλότερα επίπεδα στο πλανητικό εσωτερικό. Ο πυρήνας μπορεί τώρα να απουσιάζει εντελώς, καθώς οι μετρήσεις δεν είναι ακόμα αρκετά ακριβείς ώστε να αποκλειστεί η δυνατότητα αυτή.
Ατμόσφαιρα
Η ατμόσφαιρα του Δία είναι η μεγαλύτερη στο ηλιακό σύστημα, καθώς εκτείνεται σε πλάτος μεγαλύτερο των 5.000 χιλιομέτρων. Επειδή ο Δίας δεν έχει επιφάνεια, η βάση της ατμόσφαιρας θεωρείται το σημείο στο οποίο η ατμοσφαιρική πίεση ισούται με 10 bar. 320px|thumb|Πολικό σέλας στον Δία, όπως φαίνεται στο υπεριώδες φως.
Ατμοσφαιρικά χαρακτηριστικά
Με το τηλεσκόπιο δεν φαίνεται η επιφάνεια του πλανήτη, αλλά η πυκνή ατμόσφαιρα που τον περιβάλλει και η οποία παρουσιάζει πλατιές σκοτεινές ταινίες, παράλληλες προς τον ισημερινό του πλανήτη, που διαχωρίζονται από φωτεινές ζώνες. Η φωτεινότητα, το πλάτος και η θέση των ζωνών αλλάζουν συνέχεια όψη και εύρος, στο διάστημα ενός έτους. Η εναλλαγή σκοτεινών και φωτεινών ζωνών αντιπροσωπεύει περιοχές όπου αέρια ανεβαίνουν προς τα πάνω στην ατμόσφαιρα του Δία και άλλες όπου κατεβαίνουν προς τα κάτω. Η ατμόσφαιρα του Δία όπως και των άλλων τριών γιγάντων αερίων, περιέχει υδρογόνο περίπου 78%, ήλιο 11%, με το υπόλοιπο 1% να αποτελείται από αμμωνία, μεθάνιο, νερό και άλλες ενώσεις όπως το αιθάνιο, το ακετυλένιο και το υδροκυάνιο. Η θερμοκρασία στην κορυφή των νεφών είναι -130 έως -140 βαθμοί Κελσίου. Σε αυτές τις θερμοκρασίες το νερό και η αμμωνία βρίσκονται σε μορφή πάγου. Χαμηλότερα όμως τόσο η πίεση όσο και θερμοκρασία αυξάνονται.
Η Μεγάλη ερυθρά κηλίδα και άλλες καταιγίδες
Το εντυπωσιακότερο χαρακτηριστικό της ατμόσφαιρας του Δία είναι η Μεγάλη Ερυθρά (κόκκινη) Κηλίδα, που έχει διάμετρο τετραπλάσια της Γης. Είναι ένας μόνιμος αντικυκλώνας, που βρίσκεται 22 μοίρες νοτίως του ισημερινού. Καλύπτει περίπου το 1% της επιφάνειας του Δία, και φαίνεται να μετατοπίζεται αργά. Το χρώμα της και ο χρόνος περιστροφής της αλλάζουν με την πάροδο των χρόνων. Υποστηρίζεται πως η Μεγάλη Ερυθρά Κηλίδα, είναι μια τεράστια καταιγίδα, ένας αντικυκλώνας, που διαρκεί 300 χρόνια μέχρι σήμερα, ή νησίδα ατμοσφαιρικής ύλης μεταξύ υγρής και αεριώδους κατάστασης. Το 2005 μια ακόμα μεγάλου μεγέθους κηλίδα, η Μικρή κόκκινη κηλίδα έκανε την εμφάνισή της κοντά στη μεγάλη. Παρόμοιοι σχηματισμοί έχουν παρατηρηθεί και στους άλλους αέριους γίγαντες πλανήτες, και υπάρχουν σε μεγάλους αριθμούς και στην ατμόσφαιρα του Δία. Ωστόσο, δεν έχουν το μέγεθος και τη διάρκεια της μεγάλης κόκκινης κηλίδας.
Δακτύλιοι
Ο Δίας έχει ένα αμυδρό πλανητικό σύστημα δακτυλίων που αποτελείται από τρία κύρια τμήματα: τον εσωτερικό δακτύλιο σωματιδίων, γνωστό ως φωτοστέφανο, ένα σχετικά φωτεινό κύριο δακτύλιο, και ένα εξωτερικό αραχνοΰφαντο δακτύλιο. Αυτοί οι δακτύλιοι φαίνεται να έχουν προέλθει από σκόνη, αντί πάγο όπως συμβαίνει με τους δακτυλίους του Κρόνου. Ο κύριος δακτύλιος είναι πιθανώς κατασκευασμένος από υλικό που εκτινάσσεται από τους δορυφόρους Αδράστεια και Μήτις. Το υλικό που κανονικά θα επέστρεφε πίσω στον δορυφόρο τραβιέται σε τροχιά γύρω από τον Δία λόγω της ισχυρής βαρυτικής επιρροής του. Η τροχιά του υλικού στρέφει προς τον Δία και νέο υλικό προστίθεται από επόμενες συγκρούσεις. Με παρόμοιο τρόπο, οι δορυφόροι Θήβη και Αμάλθεια παράγουν ίσως τις δύο ξεχωριστές συνιστώσες του σκονισμένου αραχνοΰφαντου δακτυλίου. Υπάρχουν επίσης αποδεικτικά στοιχεία ενός βραχώδη δακτυλίου κατά μήκος της τροχιάς της Αμάλθειας, ο οποίος μπορεί να αποτελείται από συντρίμμια από τον δορυφόρο.
Μαγνητικό πεδίο
thumb|left|200px|Το μαγνητικό πεδίο του Δία.
Ο Δίας έχει ισχυρότατο μαγνητικό δίπολο, 14 φορές ισχυρότερο από εκείνο της Γης, με ισχύ 4,2 γκάους στον ισημερινό και 10 με 14 στους πόλους. Κινήσεις αγώγιμων στοιχείων μέσα στο μεταλλικό υδρογόνο σχηματίζουν ένα μαγνητικό πεδίο, το οποίο παγιδεύει τα ιονισμένα σωματίδια του ηλιακού ανέμου. Η μαγνητόσφαιρά του, δηλαδή το μαγνητισμένο περιβάλλον του, σχηματίζεται γύρω του καθώς το μαγνητικό του πεδίο αλληλεπιδρά με τον ηλιακό άνεμο, αυτό το ταχύτατο, μαγνητισμένο και ιονισμένο αέριο που εκπέμπει συνεχώς ο Ήλιος στο διαπλανητικό χώρο με τεράστια ταχύτητα.
Διπολικά πεδία και μαγνητόσφαιρες έχουν η Γη, ο Κρόνος και οι άλλοι γίγαντες πλανήτες. Η μαγνητόσφαιρα του Δία μοιάζει με γιγάντια σφαιρική σταγόνα προς τον Ήλιο με ακτίνα 100 έως 150 ακτίνες του Δία, και ατρακτοειδής προς τη σκοτεινή πλευρά που εκτείνεται ίσως και πέρα από μία αστρονομική μονάδα. Ο Δίας έχει έντονες ζώνες ακτινοβολίας (Ζώνες Βαν Άλεν) και εμφανίζεται πολικό σέλας όπως στη Γη. Η έκταση της μαγνητόσφαιρας αυξομειώνεται, καθώς μεταβάλλεται η πίεση του ηλιακού ανέμου και κάποια σωμάτια (ενεργητικά ηλεκτρόνια) που επιταχύνονται από τη μαγνητόσφαιρα φθάνουν έως τη Γη, όπου τα παρατηρούν τα διαστημόπλοια όταν υπάρχει μαγνητική σύνδεση με τον Δία μέσω του διαπλανητικού μαγνητικού πεδίου κάθε δεκατρείς μήνες.
Τροχιά
Η απόστασή του από τη Γη κυμαίνεται ανάμεσα στα 591.000.000 χλμ και 965.000.000 χλμ. (περίπου ± 5,2 α.μ.). Περιστρέφεται πάρα πολύ γρήγορα γύρω από τον άξονά του, περίπου σε 10 ώρες, πιο γρήγορα από όλους τους πλανήτες. Για την ακρίβεια περιστρέφεται σε 9 ώρες και 51 λεπτά. Με αυτό τον ρυθμό της περιστροφής, ο Δίας, που είναι φτιαγμένος κατά κύριο λόγο από αέριο υδρογόνο παρουσιάζει πλάτυνση ίση προς 1/15. Ο χρόνος που χρειάζεται για μια περιφορά γύρω από τον Ήλιο είναι περίπου 12 γήινα χρόνια (11 έτη και 315 ημέρες Γης).
Δορυφόροι
thumb|left|200px|Από πάνω προς τα κάτω: Ιώ, Ευρώπη, Γανυμήδης και Καλλιστώ Έχει επιβεβαιωθεί η ύπαρξη 80 δορυφόρων διαφόρων μεγεθών σε τροχιά γύρω από τον Δία από τους οποίους οι τέσσερις Γανυμήδης, Καλλιστώ, Ιώ και Ευρώπη ανακαλύφθηκαν από τον Γαλιλαίο όταν παρατήρησε τον ουρανό με το τηλεσκόπιό του το 1610, είναι πολύ μεγάλοι με διάμετρο από 4.980 έως 2.880 χλμ. Οι δύο πρώτοι είναι μεγαλύτεροι της Σελήνης. Αυτοί οι τέσσερις φαίνονται με απλά κιάλια κατά τη διεύθυνση του ισημερινού του πλανήτη.
Κατά την κίνησή τους περί τον Δία άλλοτε υφίστανται "εκλείψεις", άλλοτε "διαβάσεις" (προ του δίσκου του Δία) και άλλοτε "επιπροσθήσεις".
Ονόματα μερικών από τους υπόλοιπους δορυφόρους είναι: Αμάλθεια, Ιμαλία, Ελάρα, Πασιφάη, Σινώπη, Λυσιθέα, Κάρμη, Ανάγκη, Λήδα, Θήβη, Αδράστεια, Μήτις, Καλλιρρόη, Θεμιστώ, Μεγακλείτη, Ταϋγέτη, Χαλδήνη, Αρπαλύκη, Καλύκη, Ιοκάστη, Ερινόμη, Ισονόη, Πραξιδίκη, Αυτονόη, Θυώνη, Ερμίππη, Αίτνη, Ευρυδόμη, Ευάνθη, Ευπορία, Ορθωσία, Σπονδή, Καλή, Πασιθέα, Ηγεμόνη, Μνήμη, Αοιδή, Θελξινόη, Αρχή, Καλλιχόρη, Ελίκη, Καρπώ, Ευκελάδη, Κυλλήνη, Κόρη.
Ιστορικά παραλειπόμενα
Στις 13 Ιανουαρίου, του 1610 όταν ανακαλύφθηκε και ο τέταρτος δορυφόρος του Δία, ο Γαλιλαίος ονόμασε αυτούς «Πλανήτες των Μεδίκων».
Ο Γερμανός αστρονόμος Μάγερ Σίμων ή Μάριος ισχυριζόταν πως εκείνος είναι ο πρώτος που παρατήρησε τους εν λόγω δορυφόρους την 27η Δεκεμβρίου του 1609 και ονόμασε, εκ λάθους του, αυτούς «Αστέρες του Βρανδεμβούργου» και ακολούθως έδωσε σε κάθε ένα ιδιαίτερο όνομα από την ελληνική μυθολογία καλώντας Γανυμήδη τον ένα εξ αυτών. Παρά ταύτα επεκράτησε ο Γαλιλαίος.
Με την ανακάλυψη αυτών των δορυφόρων αποδείχθηκε για πρώτη φορά ότι η Γη δεν είναι το κέντρο του Σύμπαντος, όπως πιστευόταν έως τότε, αφού υπήρχαν τέσσερα, έστω μικρά, ουράνια σώματα που περιφέρονταν γύρω από τον Δία. Αυτό οδήγησε στην εγκαθίδρυση και αποδοχή του ηλιοκεντρικού συστήματος που πρωτοδιατύπωσε ο Αρίσταρχος ο Σάμιος και επανέφερε ο Κοπέρνικος λίγο πριν τον Γαλιλαίο.
Οι εκλείψεις της Ιούς χρησίμευσαν στον Ραίμερ (Roemer) για τον προσδιορισμό της ταχύτητας του φωτός.
Πιθανότητα ζωής
Κανένας λόγος περί ζωής, ανάλογης με τη γήινη, δεν είναι δυνατόν να προταθεί προκειμένου για τον πλανήτη Δία. Το 1976 ο Αμερικανός φυσικός Καρλ Σαγκάν πρότεινε ότι μορφές ζωής με οργανική χημεία που βασίζονται στην υγρή αμμωνία (και όχι στο νερό όπως γίνεται στη Γη) θα μπορούσαν να επιβιώσουν στα ανώτερα στρώματα της ατμόσφαιρας του Δία. Ο Σαγκάν βάσισε την άποψη του στην οικολογία των γήινων θαλασσών όπου υπάρχει φυτοπλαγκτόν στα ανώτερα στρώματα, πιο χαμηλά ψάρια που τρέφονται από το πλαγκτόν και στα χαμηλότερα βάθη κυνηγοί που τρέφονται με τα ψάρια.
Αστρονομική ναυτιλία
Ο πλανήτης Δίας περιλαμβάνεται στους λεγόμενους ναυτιλιακούς πλανήτες, οι οποίοι λαμβάνονται υπόψη σε μετρήσεις για τις ανάγκες επίλυσης προβλημάτων προσδιορισμού γεωγραφικού στίγματος.
Πραξιτέλης Μουτζουρίδης
Ο Πραξιτέλης Μουτζουρίδης (1885 - 8 Μαρτίου 1964 ) ήταν Έλληνας πολιτικός, που διετέλεσε αντιπρόεδρος και πρόεδρος της Βουλής.
Βιογραφία
Ο Μουτζουρίδης γεννήθηκε στο Ναύπλιο το 1885. Σπούδασε νομικά στο Πανεπιστήμιο Αθηνών. Στη δεκαετία του 1930 στράφηκε στη πολιτική. Το 1936, πολιτευόμενος με το κόμμα του Παναγή Τσαλδάρη, αλλά και μετά την απελευθέρωση της Ελλάδας, το 1946 και το 1950 εκλέχθηκε βουλευτής Αργολίδας. Την περίοδο 1946 - 1949 διετέλεσε Α΄ αντιπρόεδρος της Βουλής και αμέσως μετά, από την 1η Δεκεμβρίου 1949 ως τις 8 Ιανουαρίου 1950 διετέλεσε Πρόεδρος της Βουλής των Ελλήνων (εξελέγη υποστηριζόμενος από το Λαϊκό Κόμμα).
Πέθανε στις 8 Μαρτίου 1964.
Παραπομπές
Κατηγορία:Βουλευτές Αργολίδος Κατηγορία:Πρόεδροι της Βουλής των Ελλήνων
Αδελάζια του Τόρες
Η Αδελάζια (ιταλ.: Adelasia di Torres, 1207–1259) από τον Οίκο των Τόρρες ήταν το μεγαλύτερο παιδί του Mαριανού Β΄ κριτή του Λογκουντόρο και της Aγνής της Μάσσα, κόρης του Γουλιέλμου Α΄ κριτή του Καλιάρι. Έγινε το 1236, ως διάδοχος του αδελφού της Μπαριζόνε Γ΄, η κριτής του Λογκουντόρο από το 1236 και η κριτής της Γκαλούρα από το 1238.
Βιογραφία
Με σύμφωνο που είχε υπογραφεί μεταξύ του πατέρα της, ο οποίος είχε συμφέροντα στη Γκαλούρα, και του Πιζανού Λαμπέρτο Βισκόντι κριτή της Γκαλούρα, τον Νοέμβριο του 1218 η Aδελάζια παντρεύτηκε για πρώτη φορά το 1219 τον κληρονόμο της Γκαλούρα, τον Ουμπάλντο Β΄, γιο του Λαμπέρτο. Ο πάπας Ονώριος Γ΄, εχθρός των Πιζανών, έστειλε αμέσως τον ιερέα του, Μπαρτολομέο για να ακυρώσει τον γάμο, αλλά απέτυχε και το σύμφωνο μεταξύ Πίζας και Λογκουντόρο κράτησε.
Ο Ουμπάλντο Β΄ κληρονόμησε τη δικαιοδοσία της Γκαλούρα το 1225. Ο πατέρας της Αδελάζιας Μαριανός Β΄ απεβίωσε το 1232 και με τη διαθήκη του τον διαδέχθηκε ο γιος του Μπαριζόνε Γ΄. Μετά το τέλος του Μπαριζόνε Γ΄ (1236) χωρίς κληρονόμους, όπως επίσης οριζόταν από τη διαθήκη του Μαριανού Β΄, οι μεγιστάνες του Λογκουντόρο θα εξέλεγαν μία από τις κόρες του, την Αδελάζια ή τη Μπενεντέτα, στη διαδοχή. Επικράτησε ομόφωνα η Αδελάζια, της οποίας ο σύζυγος μπορούσε να υποστηρίξει το δικαίωμά της. Έτσι με τη σειρά τους τον εξέλεξαν και κριτή. Το 1237 ο πάπας Γρηγόριος Θ΄ έστειλε τον ιερέα του, Αλέξανδρο στο Τόρρες για να λάβει αναγνώριση από την Αδελάζια της παπικής επικυριαρχίας για το Λογκουντόρο, καθώς και για τα εδάφη -που κληρονόμησε από τον παππού της Γουλιέλμο του Κάλιαρι- στην Πίζα, τη Μάσσα και την Κορσική. Στο παλάτι του Aρντάρα, με την παρουσία του ηγουμένου του Τάγματος των Καμαλντολέζων και των μοναχών του Σ. Τρινιτά ντι Σακαργκία, έκανε τον όρκο της υποτέλειας και ο Ουμπάλντο Β΄ τον επιβεβαίωσε, παραδίνοντας το κάστρο του Mόντε Ακούτο στον επίσκοπο του Aμπούριας ως εγγύηση της καλής πίστης του. Ωστόσο ο Ουμπάλντο Β΄ δεν αναγνώρισε καμία εξουσία επί της Γκαλούρα, εκτός από την αρχαία κυριότητα της αρχιεπισκοπής της Πίζας.
Με τη διαθήκη του Ουμπάλντο Β΄, που συντάχθηκε τον Ιανουάριο του 1237 στο Σίλκι, η Γκαλούρα έπρεπε να κληρονομηθεί από τον εξάδελφό του Ιωάννη Βισκόντι. Ο Πέτρος Β΄ της Αρμπορέα έγινε προστάτης της Αδελάζιας. Αυτή ξαναπαντρεύτηκε γρήγορα με τον Γκουέλφο ντεϊ Πορκάρι, ένα άτομο αφιερωμένο στην Αγία Έδρα. Ωστόσο αυτός δεν έζησε πολύ μετά. Εκείνη την εποχή, ο Οίκος Ντόρια της Γένοβας, της κύριας αντιπάλου της Πίζας, έπεισε τον Φρειδερίκο Β΄ να νυμφεύσει τον νόθο γιο του Έντσο με την Αδελάζια και να δημιουργήσει ένα βασίλειο της Σαρδηνίας. Ο Έντσο έφτασε από την Κρεμόνα τον Οκτώβριο του ίδιου έτους· με το τέλος του Ουμπάλντο Β΄ και οι δύο παντρεύτηκαν και έλαβαν τον τίτλο του βασιλιά και της βασίλισσας της Σαρδηνίας. Ο Έντσο έφυγε για την ηπειρωτική Ιταλία τον Ιούλιο του 1239 και δεν επέστρεψε ποτέ, καθώς αιχμαλωτίστηκε από τους Γουέλφους (οπαδούς του πάπα), μία φυλάκιση που επρόκειτο να αποδειχθεί ισόβια. Το 1245/46, ο γάμος ακυρώθηκε.
Μετά από αυτή την ημερομηνία, η Αδελάζια, λυπημένη και κουρασμένη από την ενεργό κυβέρνηση, αποσύρθηκε στο κάστρο της στο Γκοτσεάνο. Απεβίωσε το 1259 χωρίς κληρονόμους και η επικράτειά της διαιρέθηκε μεταξύ των Οίκων Ντόρια, Μαλασπίνα και Σπίνολα, που τη διοικούσαν από τη Γένοβα. Η γειτονική δικαιοδοσία της Aρμπορέα κατάφερε να λάβει κάποια έκταση. Ο Σασάρι απέλασε τον Πιζανό κυβερνήτη της με την υποστήριξη των Ντόρια, ενίσχυσε τις οχυρώσεις της και υιοθέτησε ένα δημοκρατικό πρότυπο διακυβέρνησης σε συμμαχία με τη Γένοβα, η οποία έστελνε έναν ετήσιο podestà.
Οικογένεια
Παντρεύτηκε πρώτα το 1219 τον Ουμπάλντο Βισκόντι, κριτή της Γκαλούρα.
Η Αδελάζια έκανε δεύτερο γάμο το 1238 με τον Έντσο των Χοενστάουφεν. Δεν απέκτησε απογόνους από τους γάμους της.
Δημήτριος Τόφαλος
thumb|right|200px|Ο Τόφαλος με συναθλητές του στους Πανελλήνιους του 1901 πηγή:ΣΚΡΙΠ 10 Απριλίου 1901. thumb|left|200px|Ο Τόφαλος στους πανελλήνιους του 1904 πηγή:ΣΚΡΙΠ 9 Μαΐου 1904. Ο Δημήτριος Τόφαλος (Πάτρα, 14 Απριλίου 1884 - Πάτρα, 15 Νοεμβρίου 1966 ) ήταν αθλητής της άρσης βαρών.
Όταν ήταν ακόμη σε ηλικία 12 ετών είχε ένα ατύχημα που είχε σαν συνέπεια το ένα του χέρι να είναι πιο μικρό από το άλλο, αλλά αυτό δεν τον εμπόδισε μετέπειτα να γίνει σπουδαίος αθλητής και να καταφέρει να πετύχει όλα αυτά τα κατορθώματα που τον καταξίωσαν. Το 1899, σε ηλικία 15 ετών, γράφεται στην Γ.Ε. Πατρών, τη σημερινή Παναχαϊκή Γ.Ε. Πέτυχε αμέτρητες νίκες στην άρση βαρών και έγινε διάσημος στην Ελλάδα και στο εξωτερικό. Πάμπολλες φορές πρωταθλητής Ελλάδος και πρώτος με παγκόσμιο ρεκόρ στην μεσολυμπιάδα του 1906 στην Αθήνα. Το ρεκόρ που κατέρριψε ήταν δικό του από το 1904. Δεν ευτύχησε να λάβει μέρος στην Ολυμπιάδα του 1904 στο Σαιντ Λούις καθώς αρρώστησε κατά τη διάρκεια του ταξιδιού και αναγκάστηκε να νοσηλευτεί σε νοσοκομείο στην Αμβέρσα του Βελγίου. Μέγιστη ατυχία, αν αναλογιστεί κανείς πως για να πραγματοποιήσει το ταξίδι έγινε έρανος ώστε να συγκεντρωθεί το ποσό που χρειαζόταν, το οποίο ήταν υπέρογκο για την εποχή. Το 1908 το πρόγραμμα των αγώνων δυστυχώς δεν συμπεριλάμβανε πια την άρση βαρών.
Το 1906 μετά το τέλος της μεσολυμπιάδας, κατά την επιστροφή του στην Πάτρα, οι Πατρινοί του επιφύλαξαν πρωτοφανή υποδοχή με αξιοσημείωτο χαρακτηριστικό ότι στον σταθμό τον περίμεναν 6.000 περίπου φίλαθλοι. Το παγκόσμιο ρεκόρ του διατηρήθηκε μέχρι το 1914. Αργότερα έφυγε για την Αμερική όπου έκανε μεγάλη καριέρα σαν αθλητής της ελευθέρας πάλης (κατς), ενώ έκανε και καριέρα τενόρου. Το 1952, διάσημος πλέον, επέστρεψε στην πόλη της Πάτρας όπου έζησε μέχρι το τέλος της ζωής του.
Είχε κατακτήσει 140 έπαθλα στην άρση βαρών και 251 στην ελευθέρα πάλη (κατς). Στην Αμερική διετέλεσε μάνατζερ και προπονητής του Τζιμ Λόντου και πρόεδρος του ελληνικού συλλόγου "Ερμής Νέας Υόρκης". Η Πάτρα τον τίμησε, δίνοντας το όνομά του σε οδό της πόλης αλλά και στο Κλειστό Γυμναστήριο στη συνοικία Προάστιο (Μποζαΐτικα) της Πάτρας.
Σε νεότερους χρόνους το όνομά του έγινε συνώνυμο του πολύ δυνατού και μεγαλόσωμου άντρα.
Εξωτερικοί σύνδεσμοι
Κατηγορία:Έλληνες Ολυμπιονίκες Κατηγορία:Παλαιστές της Παναχαϊκής Κατηγορία:Έλληνες αθλητές της άρσης βαρών Κατηγορία:Ολυμπιονίκες της άρσης βαρών Κατηγορία:Έλληνες αθλητές της επαγγελματικής πάλης Κατηγορία:Αρσιβαρίστες της Παναχαϊκής
Μίλαν Σκρίνιαρ
Ο Σκρινιάρ ξεκίνησε την επαγγελματική καριέρα του από τη Ζίλινα και δόθηκε δανεικός στη Ζλάτε Μόραβτσε το 2013. Το 2016 αποκτήθηκε από τη Σαμπντόρια για 1 εκατομμύριο ευρώ και έγινε ο νεαρότερος αμυντικός που συμπλήρωσε 35 συμμετοχές στη Σέριε Α σε μια σαιζόν. Το 2017 αποκτήθηκε από την Ίντερ για 35 εκατομμύρια ευρώ. Ήδη από τη πρώτη σαιζόν στην Ίντερ εντυπωσίασε με τις εμφανίσεις του.
Ο Σκρίνιαρ πραγματοποίησε το ντεμπούτο του με την εθνική Σλοβακίας το Μάιο του 2016. Ήταν μέλος της αποστολής της Σλοβακίας στο Euro 2016 και στο Euro 2020.
Πολυδεύκης ΙΙ (κότερο)
Πολυδεύκης ΙΙ (Κότερο)
Το 1860 ναυπηγήθηκε αντί του ποσού των 4.913 δραχμών. Χρησιμοποιήθηκε για την ταχυπλοϊκή υπηρεσία μεταξύ Ναυστάθμου Πόρου και Πειραιά. Στη δύναμη του Στόλου αναφέρεται μέχρι το 1873.
Εξωτερικοί σύνδεσμοι
http://www.hellasarmy.gr/
Κατηγορία:Ελληνικά Κότερα
Αγριόγατα
Η Αγριόγατα ή Αγριόγατα η κοινή (Felis silvestris) είναι ένα είδος μικρόσωμων σαρκοφάγων θηλαστικών του γένους Αίλουρος (Felis) της οικογένειας των Αιλουρίδων, η οποία μοιάζει πολύ με την κατοικίδια Γάτα.
Περιγραφή
thumb|left|200px|Η Αγριόγατα Όπως όλα τα Αιλουροειδή, οι αγριόγατες έχουν ευέλικτο σώμα, που καλύπτεται από πυκνό τρίχωμα και μπορούν να κάνουν άλματα. Η ουρά τους είναι σχετικά μακριά. Οι αγριόγατες ζουν σε δάση και είναι νυκτόβια ζώα με οξύτατες αισθήσεις οράσεως και ακοής. Μπορούν να αναρριχώνται με μεγάλη ευκολία στα δέντρα. Εκτός από την περίοδο της αναπαραγωγής, ζουν μοναχικά. Τη φροντίδα για την ανατροφή των μικρών αναλαμβάνει αποκλειστικά η μητέρα τους. Οι αγριόγατες τρέφονται κυρίως με μικρά πτηνά, τρωκτικά και άλλα μικρά θηλαστικά, βατράχους και ερπετά. Συλλαμβάνουν την λεία τους συνήθως με αιφνιδιαστική επίθεση, περιμένοντας σε ενέδρα ώσπου να πλησιάσει σε μικρή απόσταση. Γενικά τα αρσενικά άτομα είναι μεγαλύτερα από τα θηλυκά.
Απειλές
Η κύρια απειλή για την Αγριόγατα, είναι η τάση να διασταυρώνεται με κατοικίδιες γάτες, δημιουργώντας έτσι υβρίδια. Άλλες απειλές, είναι οι διώξεις από κυνηγούς, αγρότες καθώς και η απώλεια οικοτόπων.
Υποείδη
Τα πιο γνωστά υποείδη της Αγριόγατας είναι τα εξής:
Τα υποείδη είναι τα εξής:
Βιβλιογραφία
Κατηγορία:Αιλουρίδες Κατηγορία:Φέλις Κατηγορία:Θηλαστικά της Μέσης Ανατολής
Μελάνθιος (αποσαφήνιση)
Με το όνομα Μελάνθιος αναφέρονται τα εξής πρόσωπα της αρχαιότητας:
Με το όνομα Μελάνθιος επίσης είναι γνωστοί και οι:
Ακαδημία Ασπάιρ
Η Ακαδημία Ασπάιρ (αγγλικά: Aspire Academy, أكاديمية أسباير) είναι αθλητική ακαδημία με έδρα τη Ζώνη Ασπάιρ στο Κατάρ. Ιδρύθηκε το 2004 με σκοπό να ανιχνεύει και να βοηθάει να εξελιχθούν Καταριανοί αθλητές, ενώ επίσης τους παρέχει δευτεροβάθμια εκπαίδευση.
Ιστορία
μικρογραφία|Απόφοιτοι της Ακαδημίας Ασπάιρ το 2012. Η Ακαδημία Ασπάιρ ιδρύθηκε με το διάταγμα του Εμίρη, αρ. 16 του 2004, ως ανεξάρτητη υπηρεσία χρηματοδοτούμενη από την κυβέρνηση που θα έδινε αναφορά απευθείας στον Εμίρη Σέιχη Χαμάντ Μπιν Χαλίφα Αλ Τάνι μέσω του κληρονόμου Σέιχη Ταμίμ Μπιν Χαμάντ Αλ Τάνι.
Αργότερα, ένα διάταγμα του Εμίρη - Νο.1 του 2008 - ενσωμάτωσε την Ακαδημία Ασπάιρ ως μια στρατηγική επιχειρηματική μονάδα (SBU) στη νέα, μητρική οργάνωση του Ιδρύματος Ζώνης Ασπάιρ. Παρά τη μετάβαση από ανεξάρτητο κυβερνητικό όργανο σε SBU, ο αρχικός σκοπός και οι στόχοι της Ακαδημίας Ασπάιρ παρέμειναν οι ίδιοι.
Στις 17 Νοεμβρίου 2005, ο Εμίρης Σέιχης Χαμάντ Μπιν Χαλίφα Αλ Τάνι ηγήθηκε μιας τελετής έναρξης στον Θόλο Ασπάιρ, σηματοδοτώντας ουσιαστικά την παγκόσμια ανακοίνωση της Ακαδημίας Ασπάιρ ως διεθνούς ινστιτούτου υψηλού κύρους. Με τα χρόνια, έχει λάβει διεθνή αναγνώριση.
Η Ασπάιρ είναι ιδιοκτήτρια της ισπανικής Κουλτουράλ ι Ντεπορτίβα Λεονέσα και της βελγικής ΚΑΣ Όιπεν. Τον Αύγουστο του 2017, η ισπανική Ατλέτικο Αστόργκα ΦΚ ανακοίνωσε τη σύνδεσή της με την Ακαδημία Ασπάιρ. Ο σύνδεσμος είδε μερικούς παίκτες με βάση την Ασπάιρ να εντάσσονται στην ομάδα. Από τις 3 Ιανουαρίου 2018, η Ασπάιρ έχει επίσης επίσημη συνεργασία με την αγγλική Λιντς Γιουνάιτεντ. Έχουν επίσης δορυφορική ακαδημία στη Σενεγάλη.
Τον Ιανουάριο του 2019 και τον Ιανουάριο του 2020, το συγκρότημα φιλοξένησε το φιλικό τουρνουά Match Premier Cup.
Επιτεύγματα
μικρογραφία|Αεροφωτογραφία του [[Θόλος Ασπάιρ|Θόλου Ασπάιρ και των γηπέδων ποδοσφαίρου της ακαδημίας.]]
Ποδόσφαιρο
Το 2014, η Εθνική Κατάρ U19, αποτελούμενη αποκλειστικά από προηγούμενους ή τρέχοντες φοιτητές-αθλητές της Ακαδημίας Ασπάιρ, κέρδισε το Ασιατικό Πρωτάθλημα U19 του 2014 στη Μιανμάρ, για πρώτη φορά στην ιστορία του Κατάρ. Με τους ίδιους παίκτες της Ασπάιρ, η Εθνική Κατάρ ανδρών κατάφερε να κατακτήσει το πρώτο της Ασιατικό Κύπελλο Εθνών το 2019.
Αντιπαραθέσεις
Υπήρξαν πολλές αντιπαραθέσεις σχετικά με την Ακαδημία. Μια τέτοια αντιπαράθεση είναι ο ισχυρισμός ότι το Κατάρ αγόρασε ψήφους για να φιλοξενήσει το Παγκόσμιο Κύπελλο του 2022 με την ακαδημία, με επικριτές να δηλώνουν ότι η Ασπάιρ έστειλε ανιχνευτές ταλέντων στην Ταϊλάνδη και τη Γουατεμάλα, χώρες με μικρή ποδοσφαιρική ιστορία, λόγω του ότι και οι δύο χώρες έχουν εκπροσώπηση στην Εκτελεστική Επιτροπή της FIFA. Επιπλέον, η Παραγουάη, μία από τις χώρες με ένα πρόγραμμα που άνοιξε πρόσφατα, είναι η χώρα του προέδρου της Ποδοσφαιρικής Συνομοσπονδίας Νοτίου Αμερικής, Νικολάς Λεόζ. Οι δηλώσεις απορρίφθηκαν από το Κατάρ.
Ειδικότερα, υπήρξαν πολλοί ισχυρισμοί ότι το Κατάρ σκοπεύει να αφομοιώσει τους παίκτες της ακαδημίας στην ομάδα του Παγκοσμίου Κυπέλλου του 2022. Αυτό ενισχύεται από την επιεική πολιτική του Κατάρ για την πολιτογράφηση των αθλητών για τα αθλήματα.
Εξωτερικοί σύνδεσμοι
Κατηγορία:Ακαδημία Ασπάιρ Κατηγορία:Ποδοσφαιρικές ακαδημίες στην Ασία Κατηγορία:Αθλητικοί οργανισμοί του Κατάρ Κατηγορία:Λήμματα που περιέχουν κείμενο στα αραβικά